Η αξιολόγηση της επίδρασης των στερεωτικών ουσιών στα ποιοτικά χαρακτηριστικά των ολικών οδοντοστοιχιών, τη συγκλεισιακή δύναμη και την ικανοποίηση ατόμων με ολικές οδοντοστοιχίες
Creators: name: Γεωργίου, Μαρία Μάριου
Publisher: name: Aristotle University of Thessaloniki
Year: 2021
Subjects: Στερεωτικές Ουσίες
Ολικές Οδοντοστοιχίες
Συγκλεισιακή Δύναμη
Denture Adhesives
Complete Dentures
Occlusal Force

description: Η χρήση των ολικών οδοντοστοιχιών (O.O.) έχει συνδεθεί με προβλήματα σχετικά με τη μασητική λειτουργία, την αποδοχή και την προσαρμογή των νωδών ατόμων στις οδοντοστοιχίες, όπως και την ικανοποίηση και την ποιότητα ζωής τους. Τα στερεωτικά σκευάσματα των οδοντοστοιχιών φαίνεται πως επιδρούν θετικά στα προβλήματα αυτά. Σκοπός: H αξιολόγηση της επίδρασης των στερεωτικών ουσιών στη λειτουργία (συγκλεισιακή δύναμη), την ποιότητα των Ο.Ο. και την ικανοποίηση ατόμων με Ο.Ο., μέσω μίας προοπτικής κλινικής μελέτης. Μεθοδολογία: Τριάντα άτομα με συμβατικές Ο.Ο. έλαβαν μέρος στη μελέτη αυτή. Στην πρώτη φάση της μελέτης πραγματοποιήθηκαν 3 μετρήσεις: μία αρχική μέτρηση, μία μέτρηση μετά από 2 εβδομάδες χρήσης των στερεωτικών ουσιών και μία μέτρηση μετά από 2 εβδομάδες ελεύθερες παρέμβασης. Η δεύτερη φάση αφορούσε στις μετρήσεις των επανελέγχων. Οι μετρήσεις περιλάμβαναν καταγραφή της Σχετικής Συγκλεισιακής Δύναμης, της Κατανομής των Συγκλεισιακών Επαφών και του Κέντρου Δύναμης με την ψηφιακή συσκευή Τ-Scan Novus 9.1, αξιολόγηση της ποιότητας των Ο.Ο., της ικανοποίησης των συμμετεχόντων από τις Ο.Ο. και της ικανοποίησης των συμμετεχόντων από τις στερεωτικές ουσίες χρησιμοποιώντας ερωτηματολόγια κλειστού τύπου και τέλος, προσδιορισμό της επίπτωσης της στοματικής υγείας στην ποιότητα ζωής μέσω του ερωτηματολογίου ΟHIP-20. Είκοσι συμμετέχοντες συνέχισαν τη χρήση των στερεωτικών ουσιών και προσήλθαν για επανέλεγχο στο μήνα, τρίμηνο και εξάμηνο. Για τα δέκα άτομα που επέλεξαν να σταματήσουν τη χρήση των στερεωτικών ουσιών, προγραμματίστηκαν επανέλεγχοι στο μήνα και στο εξάμηνο. Αποτελέσματα: Η χρήση των στερεωτικών ουσιών επέφερε στατιστικά σημαντική βελτίωση στις παραμέτρους που αξιολογήθηκαν με τη συσκευή T-Scan, στατιστικά σημαντική βελτίωση της συνολικής τιμής του δείκτη ποιότητας των Ο.Ο., της ικανοποίησης των συμμετεχόντων και του σκορ του δείκτη ΟHIP-20. Κατά τη δεύτερη φάση του πειράματος για τους συμμετέχοντες που συνέχισαν τη χρήση των στερεωτικών ουσιών στις μετρήσεις των επανελέγχων δεν προέκυψαν στατιστικά σημαντικές διαφορές μεταξύ των διαδοχικών χρονικών στιγμών. Συμπεράσματα: Οι στερεωτικές ουσίες βελτιώνουν τη συγκλεισιακή δύναμη και την κατανομή των συγκλεισιακών επαφών, την ποιότητα των Ο.Ο. αλλά και την ικανοποίηση των ατόμων από τις Ο.Ο. τους
description: Purpose: The evaluation of the effect of denture adhesives (DAs) on function (occlusal force), quality of dentures and satisfaction of complete denture wearers. Materials and methods: Thirty conventional complete denture wearers participated in the study. The basic phase of the experiment consisted of three measurements taking place at three distinct time points: the initial measurement, a 2nd measurement after two weeks of DAs application and a 3rd measurement following a two-week washout period. The second phase comprised the follow-up measurements. The measurements included the recording of relative occlusal force, distribution of occlusal contacts and center of force using the digital occlusal device T-Scan Novus 9.1, the functional assessment of the quality of dentures using a dichotomous scale, the evaluation of patients’ satisfaction from complete dentures and denture adhesives using closed-type questionnaires and the assessment of the impact of oral health on quality of life using the index OHIP-20. Twenty participants desired to continue the use of DAs. For these participants follow up measurements were scheduled in 1, 3 and 6 months. For the ten participants who decided to discontinue the use of DAs, follow up measurements were scheduled in 1 and 6 months. Results: A statistically significant improvement in all variables measured with T-Scan device was noted with the use of DAs. The total scores of FAD and OHIP-20 questionnaires and the values of satisfaction questionnaires significantly improved after the use of DAs. For the participants who continued the use of DAs no statistically significant differences were observed between the successive measurements. Conclusion: The use of DAs improved the occlusal force, the distribution of occlusal contacts as well as the qualitative characteristics of complete dentures, the impact of oral health on quality of life and the satisfaction of complete denture wearers